


Szentendre Város Önkormányzata Képviselő-testületének 27/2026. (IX. 29.) önkormányzati rendelete
Szentendre Város Önkormányzat Szervezeti és Működési Szabályzatáról szóló 15/2025. (VI. 3.) önkormányzati rendelet módosításáról
[1] Szentendre Város Önkormányzat Képviselő-testülete a demokratikus kultúra, a tájékoztatás és a társadalmi bevonás javítása érdekében módosítani kívánja a Képviselő-testület üléséről, valamint az önkormányzati rendelettervezetek társadalmi egyeztetésre bocsátásáról történő tájékoztatás rendjét.
[2] Szentendre Város Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d) pontjában meghatározott feladatkörében eljárva a következőket rendeli el:
1. §
A Szentendre Város Önkormányzat Szervezeti és Működési Szabályzatáról szóló 15/2025. (VI. 3.) önkormányzati rendelet 17. § (6) bekezdése helyébe a következő rendelkezés lép:
„(6) A Képviselő-testület ülésének időpontjáról, helyéről és tervezett napirendjéről a jegyző a postázás napját követő munkanapon, az Önkormányzat honlapján a hírek között, valamint az Önkormányzat közösségimédia-oldalán értesíti a lakosságot. Az Önkormányzat honlapján közzé kell tenni valamennyi előterjesztést és azok mellékleteit, kivéve azokat, amelyek zárt ülésen tárgyalandók, vagy amelyek esetében zárt ülés rendelhető el. A lakossági értesítésnek tartalmaznia kell a közzététel helyére mutató hivatkozást.”
2. §
A Szentendre Város Önkormányzat Szervezeti és Működési Szabályzatáról szóló 15/2025. (VI. 3.) önkormányzati rendelet 22. § (3) bekezdése helyébe a következő rendelkezés lép:
„(3) A társadalmi egyeztetésre bocsátott rendelettervezetet legkésőbb az azt tárgyaló Képviselő-testületi ülés összehívását követő munkanapon közzé kell tenni az Önkormányzat honlapján. A közzététel helyére mutató hivatkozásnak szerepelnie kell a 17. § (6) bekezdés szerinti értesítésben.”
3. §
Ez a rendelet 2026. október 1-jén lép hatályba.


Szentendre, 2026. szeptember 24.

	Fülöp Zsolt							dr. Ignácz Dávid
	polgármester								jegyző


Záradék:
A rendelet 2026. szeptember 29-én kihirdetésre került.


dr. Ignácz Dávid
jegyző

